|  |  |  |  |  |  |
| --- | --- | --- | --- | --- | --- |
| **ΤΑΥΤΟΤΗΤΑ**  **ΠΡΟΓΡΑΜΜΑΤΟΣ ΚΑΛΛΙΕΡΓΕΙΑΣ ΔΕΞΙΟΤΗΤΩΝ** | | | | | |
| **ΤΙΤΛΟΣ** | Άρτεμις. Από τη Μυθολογία στο Διάστημα | | | |
| **ΦΟΡΕΑΣ** | Εταιρεία Κυκλαδικών Μελετών | | | |
| **ΘΕΜΑΤΙΚΗ ΕΝΟΤΗΤΑ** | Φροντίζω το Περιβάλλον | **ΥΠΟΘΕΜΑΤΙΚΗ ΕΝΟΤΗΤΑ** | Παγκόσμια και Τοπική Πολιτιστική Κληρονομιά | |
| **ΕΚΠΑΙΔΕΥΣΗ**  Γενική/Ειδική | Γενική | **ΛΕΞΕΙΣ ΚΛΕΙΔΙΑ** | Ισότητα των φύλων, περιβάλλον πολιτισμική κληρονομιά, ελληνική μυθολογία, διάστημα | |
| **ΣΧΟΛΕΙΟ**  Νηπιαγωγείο/Δημοτικό/Γυμνάσιο | Δημοτικό | **ΣΧΟΛΙΚΟ ΕΤΟΣ** | 2023-2024 | |
| **ΤΑΞΗ/ΤΑΞΕΙΣ** | ΣΤ΄ |  | | |
| **ΣΥΝΟΠΤΙΚΗ ΠΕΡΙΓΡΑΦΗ** | Το συγκεκριμένο πρόγραμμα καλλιέργειας δεξιοτήτων, μέσω της ομαδοσυνεργατικής προσέγγισης και της χρήσης ψηφιακών μέσων, στοχεύει στην καλλιέργεια δεξιοτήτων μάθησης του 21ου αιώνα, όπως η κριτική σκέψη, η επικοινωνία και συνεργασία μεταξύ των μαθητών/τριών, κοινωνικής ζωής και επιχειρηματικότητας, όπως υπευθυνότητα και οργανωτική ικανότητα, ψηφιακής μάθησης και τεχνολογίας, όπως δεξιότητες δημιουργίας και διαμοιρασμού ψηφιακών δημιουργημάτων, ανάλυσης και παραγωγής περιεχομένου σε έντυπα και ηλεκτρονικά μέσα, καθώς και στη συνειδητοποίηση και ανάληψη της ευθύνης σε ζητήματα που αφορούν το φυσικό περιβάλλον.  Μεταξύ των βασικών επιδιώξεων του συγκεκριμένου προγράμματος καλλιέργειας δεξιοτήτων είναι η γνωριμία και η επαφή των μαθητών/-τριών με το μυθολογικό πρόσωπο της θεάς Αρτέμιδας και η συσχέτιση του με την επιλογή της NASA να αποδώσει το όνομα της μυθικής θεάς στην τελευταία αποστολή στο φεγγάρι, κάτι που έκανε και με την προηγούμενη αποστολή, πριν από εξήντα (60) χρόνια, δίνοντας το όνομα του αδερφού της Αρτέμιδας, Απόλλωνα. Επιπλέον, προτείνεται η υλοποίηση ενός εργαστηρίου εκτός τάξης, όπου οι μαθητές/τριες θα επισκεφθούν κάποιο από τα ιερά που βρίσκονται στον ελλαδικό χώρο. Τέλος, το περιεχόμενο του προγράμματος επεξεργάζεται και άλλες έννοιες και θέματα σε μια προσπάθεια επέκτασής του, συνδέοντας το όνομα της θεάς με έννοιες όπως η ισότητα των φύλων και η κλιματική αλλαγή. | | | |
| **ΑΡΙΘΜΟΣ ΕΡΓΑΣΤΗΡΙΩΝ** | 7 | **ΕΦΑΡΜΟΖΕΤΑΙ ΔΙΑΔΙΚΤΥΑΚΑ** | | ΝΑΙ |
| **ΑΡΙΘΜΟΣ ΔΙΔΑΚΤΙΚΩΝ ΩΡΩΝ** | 7 |  | | |
| **ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ** | 1. Γνωριμία με την ομάδα και εισαγωγή στο θέμα του εργαστηρίου. 2. Άρτεμις και ελληνική Μυθολογία - Η Δήλος που έγινε άδηλος. 3. Άρτεμις και ελληνική Μυθολογία- Χαρακτηριστικά και σύμβολα της θεάς. 4. Εντοπίζουμε και γνωρίζουμε τους χώρους λατρείας της Αρτέμιδας στην Ελλάδα και τη Μικρά Ασία I. 5. Εντοπίζουμε και γνωρίζουμε τους χώρους λατρείας της Αρτέμιδας στην Ελλάδα και τη Μικρά Ασία II. 6. Άρτεμις. Η γυναίκα από τη Μυθολογία στο Διάστημα. 7. Άρτεμις. Η προστάτιδα της φύσης. Μιας φύσης που έχει ανάγκη τη φροντίδα μας. | | | |